तोहर जिनगी मे वसन्तक लय,
हम्मर पतझड़ परवाहि ने अछि ।
 तोहर नेहक भग्नावशेष पर,
प्रेम विजय निज चाह ने अछि । ।
 तोहर जिनगी मे वसन्तक लय,
हम्मर पतझड़ परवाहि ने अछि ।
 तोहर नेहक भग्नावशेष पर,
प्रेम विजय निज चाह ने अछि । ।
 अनकर होयबा पर आह ने अछि ।
 तोहर सुख मे हम्मर सुख छी,
स्वीकार्य तोहर दुख छाँह ने अछि । ।
 हम प्यासल मरु मे पानि बिना,
मरि जायब - से परवाहि ने अछि ।
 बस तोहर जिनगी हो सुन्नर,
मन मे तोहर अधलाहि ने अछि । ।
 छल हमरहि प्रेम मे दोष कोनहु,
तोरा पर सखि अवसाद ने अछि ।
 हो पूर तोहर हर - एक सपना,
नञि भेल हमर, से आह ने अछि । ।
 "विदेह" पाक्षिक मैथिली इ - पत्रिका, वर्ष -५, मास -५४ , अंक -१०८ , १५ जून २०१२ मे "स्तम्भ ३॰२" मे प्रकाशित । 